שינויי מזג האויר כבר מורגשים אצלי בגוף, רוב החנויות החליפו את הקולקציה ומכינים אותנו לחורף הקרב ובא.
בסיבובי בקניון התחלתי למשש את הבדים וההפתעות שכל המעצבים דאגו לנו לחורף ובהחלט יש הרבה!
כעת רוצה להכיר לכם את קולקציית סתיו- חורף של ORGINAL PENGUIN המאופיינת בקולקציה מקורית וייחודית.
ממבט ראשון בקולקציה עפתי עם המחשבות בעודי מטיילת מעט בארה"ב ואז נחתתי שוב בישראל 😉 ואכן הקולקציה מאופיינת בקו אורבני קליל ומחוייך ומשלבת בגדי ספורט בסגנון אמריקאי עם טרנדיות עכשווית .
ORGINAL PENGUIN מאפשרת ללובש לצאת לפעילויות ספורטיביות, למפגש חברתי או למפגש עסקי בלבוש עכשווי.
הייחודיות והמקוריות בעיצוב הפריטים, אותה מחפשים המבינים באופנה, ניכרת בכל פריט. לכן גם בחרו במותג שחקנים וסלבס ידועים ( בראד פיט , ג’ייק ג’יילנהאל , ואת אדם ברודי ועוד ) בעולם שמצאו כי ORGINAL PENGUIN מתאימה להווי חייהם, למוזיקה אותה הם יוצרים ולקצב החיים האורבני.
זו קולקציה לבישה ופרקטית המציגה מגוון רחב של פריטים לחורף הכוללים בגדי גברים, ילדים, נעליים ואביזרים משלימים. צבעי החורף השולטים הם: כחול, תכלת, אפור, כאמל, לבן ושחור תוך קריצה קלה אל הפרחוני והמשובץ.
חולצות גולף ייחודיות עם סמל הפינגווין המוכר ברחבי העולם.
חולצות מכופתרות, אלגנטיות ובעלות טוויסט מקורי והומוריסטי.
סריגים בסגנון רטרו מלאי סטייל וחיים שיחממו את החורף.
ג'קטים מחויטים ואלגנטיים לפגישות רשמיות.
מעילים בדגמים שווים, קלילים ומגניבים ובעיקר מתאימים לחורף הישראלי. ביניהם גם מעילים סקסיים במיוחד בעלי בטנת פרווה וצווארון פרווה ומעילים קלים יותר המתאימים ליומיום.
נעלי ספורט ונעלי עור שיתנו את הטאץ' הנכון וישדרגו את ההופעה.
הדגש הוא על ביגוד איכותי, תפור היטב ובגזרות היושבות בצורה מושלמת על הגוף. המטרה היא שהלובשים ייהנו ויחושו משוחררים ובטוחים בעצמם כאילו יצאו מקטלוג של אופנה אורבנית עכשווית.
החברה Original Penguin מוכרת וידועה בזכות מוצריה הייחודיים וההומוריסטיים, תוך התמקדות בפרטים הקטנים. סניפי החברה נמצאים בצפון, מרכז ודרום אמריקה, באירופה, הודו והפיליפינים. לחברה ישנן מעל 1250 נקודות מכירה ביותר מ-99 חנויות ברחבי העולם.